**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 74-15/2561**

**วันพุธที่ 23** สิงหาคม **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
5. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
6. อ.จารุพล สุริยวนากุล รองคณบดีฝ่ายพัฒนานักศึกษา
7. ผศ.ขนิษฐา คำวิลัยศักดิ์ รองคณบดีฝ่ายวิชาการ
8. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
9. รศ.สมชาย ชวนอุดม หัวหน้าสาขาวิชาวิศวกรรมเกษตร
10. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
11. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
12. รศ.วินัย ศรีอำพร กรรมการผู้ทรงคุณวุฒิ
13. รศ.ธนากร วงศ์วัฒนาเสถียร กรรมการผู้ทรงคุณวุฒิ
14. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
4. อ.พันวัตต์ พึ่งสาย แทนหัวหน้าสาขาวิชาวิศวกรรมสิ่งแวดล้อม
5. นางสาวเต็มศิริ เชื้อเอี่ยมพันธ์ แทนหัวหน้างานพัฒนาวิชาการ และพัฒนานักศึกษา
6. นายทองปาน สุนทรารักษ์ หัวหน้างานแผนยุทธศาสตร์และเทคโนโลยีสารสนเทศ
7. นางมยุรี ยงกำลัง หัวหน้างานคลังและพัสดุ
8. นางสาวกัญญณัท วรศรี หัวหน้างานบริหารโครงสร้างพื้นฐาน
9. นางสาวสุกัญญา วรรณสิทธิ์ หัวหน้างานวิจัยและบริการวิชาการ
10. นางวรรณคณี ใหม่คามิ หัวหน้างานบริหารและสื่อสารองค์กร

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 รายงานผลการดำเนินงานของคณะวิศวกรรมศาสตร์**

ประธานได้แจ้งที่ประชุมถึงผลการดำเนินงานของคณะวิศวกรรมศาสตร์ซึ่งได้เสนอผลการดำเนินงานต่อที่ประชุมสภามหาวิทยาลัย ในการประชุมครั้งที่ 8/2561 เมื่อวันที่ 1 สิงหาคม 2561 และสภามหาวิทยาลัยได้พิจารณาและมีมติพร้อมข้อสังเกตเพื่อเสนอแนะการดำเนินงานของคณะฯ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.2 สรุปรายงานการเบิกจ่ายสิ้นสุด ณ วันที่ 31 กรกฏาคม 2561 ประจำปีงบประมาณ 2561**

รองคณบดีฝ่ายบริหารได้แจ้งที่ประชุมถึงสรุปรายงานการเบิกจ่ายเงินงบประมาณแผ่นดินและงบประมาณเงินรายได้ ประกอบด้วยเงินงบประมาณในส่วนของคณบดีและรองคณบดี รวม 7 ฝ่าย ประจำปีงบประมาณ 2561 สิ้นสุด ณ วันที่ 31 กรกฏาคม 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.3 สรุปผลการประเมินการสอนรายบุคคล**

รองคณบดีฝ่ายบริหารได้เสนอต่อที่ประชุมว่า คณะฯ ได้สรุปผลการประเมินการสอน เพื่อประกอบการขอตำแหน่งทางวิชาการของบุคคล จำนวน 2 ราย ดังนี้

1) รองศาสตราจารย์รัชพล สันติวรากร พนักงานมหาวิทยาลัย มีความประสงค์ขอกำหนด ตำแหน่งทางวิชาการเป็น ศาสตราจารย์ ในสาขาวิชาวิศวกรรมเครื่องกล

2) รองศาสตราจารย์วิชุดา เสถียรนาม ข้าราชการพลเรือน มีความประสงค์ขอกำหนด ตำแหน่งทางวิชาการเป็น ศาสตราจารย์ ในสาขาวิชาวิศวกรรมโยธา

ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**1.4 ผลการพิจารณาทุนสนับสนุนการดำเนินกิจกรรมร่วมกับสถาบันการศึกษาชั้นนำ**

**ต่างประเทศ ประจำปีงบประมาณ พ.ศ.2561**

รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมว่า ตามประกาศมหาวิทยาลัยขอนแก่น ฉบับที่ 1822/2561 ประกาศ ณ วันที่ 13 กรกฎาคม 2561 เรื่องผลการพิจารณาโครงการที่ผ่านการคัดเลือกในการรับทุนสนับสนุนการดำเนินกิจกรรมร่วมกับสถาบันการศึกษา ชั้นนำต่างประเทศ ประจำปีงบประมาณ 2561 ซึ่งคณะกรรมการฯ ได้ดำเนินการคัดเลือกโครงการเข้ารับทุนสนับสนุนเรียบร้อยแล้ว คณะวิศวกรรมศาสตร์ได้รับการสนับสนุน 1 โครงการ จึงแจ้งที่ประชุมเพื่อทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่** 73-14**/2561 เมื่อวันพุธที่** 8 สิงหาคม **2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **73-14**/2561 โดยมีการแก้ไข ดังนี้

- หน้าที่ 1 บรรทัดที่ 24 ตัดข้อความในบรรทัดที่ 24 ออก

- หน้าที่ 8 บรรทัดที่ 5 ให้แก้ไขข้อความเป็น “หากจำเป็นต้องเลือกจากผู้มีคะแนนเท่ากันให้ใช้วิธีโหวตโดยวิธีลับ”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 รายงานผลตรวจสอบบัญชีโครงการพิเศษคณะวิศวกรรมศาสตร์ ประจำปีงบประมาณ พ.ศ. 2560**

เลขานุการได้เสนอต่อที่ประชุมว่า ตามที่คณะฯ ต้องรายงานผลการตรวจสอบบัญชีโครงการพิเศษเพื่อรายงานต่อคณะกรรมการอำนวยการหลักสูตรโครงการพิเศษ มหาวิทยาลัยขอนแก่น นั้น บัดนี้ คณะฯ ได้ดำเนินการรายงานผลการตรวจสอบบัญชีโครงการพิเศษ ประจำปีงบประมาณ พ.ศ. 2560 ซึ่งผ่านความเห็นชอบจาก ที่ประชุมคณะกรรมการบริหารหลักสูตรโครงการพิเศษคณะวิศวกรรมศาสตร์ ในคราวประชุมครั้งที่ 13-4/2561 เมื่อวันจันทร์ที่ 20 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ประธานได้เสนอต่อที่ประชุมเพิ่มเติมถึงรายละเอียดงบแสดงฐานะการเงินและสรุปสถานะการเงิน โครงการพิเศษ ประจำปีงบประมาณ พ.ศ. 2560 ทั้งนี้ ได้เสนอให้หน่วยการเงินและบัญชีจัดทำรายงานเงินสำรองสะสมคงเหลือ ประจำปีงบประมาณ พ.ศ. 2561 ของคณะฯ เพื่อนำเสนอต่อที่ประชุมต่อไป

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2 พนักงานมหาวิทยาลัยขอกำหนดตำแหน่งทางวิชาการ**

รองคณบดีฝ่ายบริหารได้เสนอต่อที่ประชุมว่า ด้วย อาจารย์แก้วตา เจตศรีสุภาพ พนักงานมหาวิทยาลัย ประเภทวิชาการ ตำแหน่งอาจารย์ ได้แจ้งความประสงค์ขอกำหนดตำแหน่งทางวิชาการ เป็น ผู้ช่วยศาสตราจารย์ ในสาขาวิชาวิศวกรรมเคมี ซึ่งได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 12/2561 เมื่อวันที่ 2 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.3 รายชื่อผู้ทรงคุณวุฒิเพื่อพิจารณาตำแหน่งทางวิชาการ**

(วาระลับ)

**5.4 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 1 คน และภาคการศึกษาพิเศษ จำนวน 31 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษาเรียบร้อยแล้ว และได้ผ่านการกลั่นกรอง ของคณะกรรมการวิชาการคณะวิศวกรรมศาสตร์ ในคราวประชุมครั้งที่ 28-10/2561 เมื่อวันที่ 16 สิงหาคม 2561 และโดยวิธีเวียนครั้งที่ 4/2561 เมื่อวันที่ 20 สิงหาคม 2561 ดังนี้

**หลักสูตรภาคปกติ**

-  สาขาวิชาวิศวกรรมโยธา จำนวน 2 คน

-  สาขาวิชาวิศวกรรมไฟฟ้า จำนวน 7 คน

-  สาขาวิชาวิศวกรรมอตสาหการ จำนวน 3 คน

-  สาขาวิชาวิศวกรรมเครื่องกล จำนวน 2 คน

-  สาขาวิชาวิศวกรรมคอมพิวเตอร์ จำนวน 5 คน

**หลักสูตรโครงการพิเศษ**

-  สาขาวิชาวิศวกรรมโยธา จำนวน 2 คน

-  สาขาวิชาวิศวกรรมไฟฟ้า จำนวน 6 คน

-  สาขาวิชาวิศวกรรมเครื่องกล จำนวน 3 คน

-  สาขาวิชาวิศวกรรมเคมี จำนวน 2 คน

**รวมทั้งสิ้น     จำนวน 32 คน**

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.5 รับรองผลการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยงานพัฒนาวิชาการและพัฒนานักศึกษาได้สรุปผลการศึกษา ระดับปริญญาตรี ประจำภาคการศึกษาพิเศษ ปีการศึกษา 2560 โดยผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 28-10/2561 เมื่อวันที่ 16 สิงหาคม 2561 เรียบร้อยแล้ว จำนวน 6 รายวิชา ดังนี้

- สาขาวิชาวิศวกรรมโยธา จำนวน 1 รายวิชา

- สาขาวิชาวิศวกรรมไฟฟ้า จำนวน 1 รายวิชา

- สาขาวิชาวิศวกรรมเกษตร จำนวน 1 รายวิชา

- สาขาวิชาวิศวกรรมอุตสาหการ จำนวน 1 รายวิชา

- สาขาวิชาวิศวกรรมเครื่องกล จำนวน 1 รายวิชา

- สาขาวิชาวิศวกรรมสิ่งแวดล้อม จำนวน 1 รายวิชา

**รวมทั้งสิ้น จำนวน 6 รายวิชา**

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.6 ขออนุมัติเปิดรายวิชาเปลี่ยนแปลงใหม่**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมโยธา มีความประสงค์ขออนุมัติเปิดรายวิชาเปลี่ยนแปลงใหม่ ระดับปริญญาตรี จำนวน 1 รายวิชา คือ รายวิชา EN113603 วิศวกรรมชลศาสตร์ (Hydraulic Engineering) 3(3-0-6) หน่วยกิต โดยขอเปลี่ยนแปลงคำอธิบายรายวิชา ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 28-10/2561 เมื่อวันที่ 16 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.7 เปลี่ยนแปลงอาจารย์ผู้รับผิดชอบหลักสูตรและอาจารย์ประจำหลักสูตร**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชามีความประสงค์ขอเปลี่ยนแปลงอาจารย์ผู้รับผิดชอบหลักสูตรและอาจารย์ประจำหลักสูตร รวมจำนวน 3 หลักสูตร ประกอบด้วย

- วิศวกรรมศาสตรบัณฑิต สาขาวิชาวิศวกรรมไฟฟ้า (หลักสูตรใหม่ พ.ศ. 2560)

- วิศวกรรมศาสตรบัณฑิต สาขาวิชาวิศวกรรมสิ่งแวดล้อม (หลักสูตรใหม่ พ.ศ. 2560)

- วิศวกรรมศาสตรบัณฑิต สาขาวิชาวิศวกรรมคอมพิวเตอร์ (หลักสูตรปรับปรุง พ.ศ. 2560) (ผ่านความเห็นชอบเฉพาะคณะกรรมการบริหารหลักสูตร ครั้งที่ 6/2561 เมื่อวันที่ 16 สิงหาคม 2561)

โดยได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 28-10/2561 เมื่อวันที่ 16 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ยกเว้นสาขาวิชาวิศวกรรมไฟฟ้าซึ่งมีมติให้อาจารย์ผู้รับผิดชอบหลักสูตรและอาจารย์ประจำหลักสูตรเป็นคณะเดียวกันทั้ง 3 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า หลักสูตรวิศวกรรมศาสตรบัณฑิต สาขาวิชาวิศวกรรมระบบอิเล็กทรอนิกส์ และหลักสูตรวิศวกรรมศาสตรบัณฑิต สาขาวิชาวิศวกรรมโทรคมนาคม (นานาชาติ) ทั้งนี้ ให้ฝ่ายวิชาการดำเนินการต่อไป**

**5.8 การรับนักศึกษาระดับปริญญาตรี ปีการศึกษา 2562**

รองคณบดีฝ่ายวิชาการได้เสนอต่อที่ประชุมว่า ด้วยคณะฯ จะต้องจัดส่งแผนการรับนักศึกษาเข้าศึกษาในคณะวิศวกรรมศาสตร์ ระดับปริญญาตรี พร้อมกับเกณฑ์การคัดเลือกในแต่ละโครงการรับนักเรียนเข้าศึกษา ประจำปีการศึกษา 2562 ให้มหาวิทยาลัยขอนแก่นดำเนินการต่อไป นั้น ฝ่ายวิชาการจึงเสนอที่ประชุมเพื่อพิจารณาจำนวนการรับเข้าศึกษาในแต่ละสาขาวิชาและ GAP. คุณสมบัติทั่วไป คุณสมบัติเฉพาะ/ค่าน้ำหนักวิชาในแต่ละโครงการ

ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ฝ่ายแผนยุทธศาสตร์และพัฒนาคุณภาพวิเคราะห์แผนการรับนักศึกษาในภาพรวมของคณะฯ ประจำปีการศึกษา 2562 อีกครั้งและนำเสนอต่อที่ประชุมในคราวประชุมครั้งถัดไป ทั้งนี้ ให้ฝ่ายวิชาการดำเนินการตรวจสอบเกณฑ์การคัดเลือกอย่าง ถี่ถ้วนก่อนดำเนินการต่อไป**

**5.9 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุม วิชาการนานาชาติในต่างประเทศ ประจำงวดที่ 1/2562**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า  ด้วย รองศาสตราจารย์ธเนศ เสถียรนาม และรองศาสตราจารย์วิชุดา เสถียรนาม สาขาวิชาวิศวกรรมโยธา ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำปี 2562 งวดที่ 1 จากมหาวิทยาลัยขอนแก่น เป็นเงินจำนวนคนละ 75,100.- บาท เพื่อไปนำเสนอผลงานวิจัย ในการประชุมวิชาการนานาชาติ 4th International Conference on Science, Engineering and Environment ระหว่างวันที่ 12 - 14 พฤศจิกายน 2561 ณ เมือง Nakoya ประเทศญี่ปุ่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.10** การเลือกวิธีการสรรหาอธิการบดี

**(ก่อนเริ่มพิจารณาวาระที่ 5.10 คณบดี ได้ออกจากห้องประชุม และไม่ได้เข้าร่วมพิจารณาในวาระที่ 5.10)**

รองคณบดีฝ่ายบริหารได้แจ้งที่ประชุมว่า เพื่อให้การดำเนินการเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น ตามข้อบังคับมหาวิทยาลัยขอนแก่น ว่าด้วย การสรรหาอธิการบดีมหาวิทยาลัยขอนแก่น พ.ศ.2561 และประกาศที่เกี่ยวข้อง จึงขอหารือที่ประชุมตามเพื่อเตรียมการเสนอชื่อผู้สมควรดำรงตำแหน่งอธิการบดี เนื่องจากคณะกรรมการได้มีข้อเสนอแนะหลากหลายถึงข้อดีและข้อเสียของวิธีการเสนอชื่อทั้ง 2 แนวทาง และเสนอให้คณะกรรมการฯ โหวตเพื่อเลือกวิธีปฏิบัติ ดังนี้

1. ใช้ระบบ Digital
2. ใช้วิธีการหย่อนบัตร

ซึ่งผลการโหวตปรากฏว่าเสนอวิธีการหย่อนบัตร 9 เสียง และเสนอวิธีการใช้ระบบ Digital 4 เสียง จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติ ดังนี้**

1. **เห็นชอบให้จัดตั้งคูหาสำหรับหย่อนบัตรเสนอชื่อ และให้ทำบันทึกข้อความแจ้งบุคลากรเพื่อรับทราบแนวปฏิบัติที่จะใช้ในการเสนอชื่อ ซักซ้อมความเข้าใจ ชี้แจงวิธีปฏิบัติในการเสนอชื่อ และประชาสัมพันธ์ ระเบียบวิธี และหลักเกณฑ์ในการพิจารณาเสนอชื่อ**
2. **เสนอให้มีอาจารย์อาวุโสกำกับดูแลการหย่อนบัตร**

**ทั้งนี้ ให้ฝ่ายบริหารดำเนินการต่อไป**

**5.11 การกำหนดชื่อสาขาวิชาสำหรับการขอกำหนดตำแหน่งทางวิชาการและการเทียบเคียงสาขาวิชาที่เคยกำหนดไปแล้ว**

รองคณบดีฝ่ายบริหารได้เสนอต่อที่ประชุมว่า เพื่อให้การพิจารณาการกำหนดชื่อสาขาวิชาสำหรับการขอกำหนดตำแหน่งทางวิชาการและการเทียบเคียงสาขาวิชาที่เคยกำหนดไปแล้วของข้าราชการและพนักงานมหาวิทยาลัย ประเภทวิชาการ เป็นไปตามประกาศ ก.พ.อ. เรื่องการกำหนดชื่อสาขาวิชาสำหรับการเสนอขอกำหนดตำแหน่งทางวิชาการและเทียบเคียงสาขาวิชา ที่เคยกำหนดไปแล้ว พ.ศ.2561 ซึ่งมีผลบังคับตั้งแต่วันที่ 16 มิถุนายน 2561 โดยให้กำหนดชื่อสาขาวิชาสำหรับการเสนอขอกำหนดตำแหน่งทางวิชาการและการเทียบเคียงสาขาวิชาที่เคยกำหนดไปแล้ว จึงนำเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้แต่ละสาขาวิชาตรวจสอบความถูกต้อง ของแต่ละสาขา และส่งข้อมูลให้คณะเพื่อแก้ไขก่อนนำส่งมหาวิทยาลัย ทั้งนี้ ให้ฝ่ายบริหารดำเนินการต่อไป**

**5.**12 **นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษาได้เรียนครบหลักสูตรในภาคการศึกษาปลาย ปีการศึกษา 2560 จำนวน 5 คน ซึ่งผ่านการตรวจสอบความถูกต้องจากสาขาวิชา และได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 17/2561 วันที่ 17 สิงหาคม 2561 เรียบร้อยแล้ว ดังนี้

**หลักสูตรปรัชญาดุษฎีบัณฑิต (ปร.ด.)**

- สาขาวิชาวิศวกรรมโยธา แบบ 1.1 จำนวน   2 คน

**หลักสูตรวิศวกรรมศาตรมหาบัณฑิต (วศ.ม.)**

- สาขาวิชาวิศวกรรมอุตสาหการ แผน ก แบบ ก 2 จำนวน   1 คน

- สาขาวิชาวิศวกรรมสิ่งแวดล้อม แผน ก แบบ ก 2 จำนวน   1 คน

- สาขาวิชาวิศวกรรมเคมี แผน ก แบบ ก 2 จำนวน   1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.**13 **ขออนุมัติเปิดหลักสูตรวิศวกรรมศาสตรดุษฎีบัณฑิต และหลักสูตรวิศวกรรมศาสตร มหาบัณฑิต สาขาวิชาวิศวกรรมนวัตกรรม (หลักสูตรใหม่ พ.ศ.2562)**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยฝ่ายวิจัย บัณฑิตศึกษาและอุตสาหกรรมสัมพันธ์มีความประสงค์จะขออนุมัติเปิดหลักสูตรใหม่ จำนวน 2 หลักสูตร คือ หลักสูตรวิศวกรรมศาสตรดุษฎีบัณฑิต สาขาวิชาวิศวกรรมนวัตกรรม และหลักสูตรวิศวกรรมศาสตรมหาบัณฑิต สาขาวิชาวิศวกรรมนวัตกรรม ซึ่งได้ผ่านความเห็นชอบจากคณะกรรมการบัณฑิตศึกษา ในคราวประชุมครั้งที่ 43-8/2561 เมื่อวันที่ 6 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ให้ฝ่ายวิจัยบัณฑิตศึกษา และอุตสาหกรรมสัมพันธ์ดำเนินการต่อไป**

**5.14 การจ้างผู้เกษียณอายุราชการเป็นลูกจ้างชั่วคราวเพื่อทำหน้าที่สอน ประจำปี งบประมาณ พ.ศ. 2562**

(ก่อนเริ่มพิจารณาวาระที่ 5.3 รองคณบดีฝ่ายบริหาร กรรมการ และรองศาสตราจารย์วินัย ศรีอำพร กรรมการผู้ทรงคุณวุฒิ ได้ออกจากห้องประชุมและมิได้เข้าร่วมพิจารณาในวาระที่ 5.14)

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า เพื่อให้การจ้างผู้เกษียณอายุราชการเป็นลูกจ้างชั่วคราวเพื่อทำหน้าที่สอน ประจำปีงบประมาณ พ.ศ.2562  เป็นไปด้วยความถูกต้อง เรียบร้อย ฝ่ายแผนยุทธศาสตร์และพัฒนาคุณภาพจึงได้ขอให้สาขาวิชาที่เกี่ยวข้องเสนอรายชื่อผู้เกษียณอายุราชการที่สาขาวิชามีความประสงค์ที่จะจ้างเป็นลูกจ้างชั่วคราวเพื่อทำหน้าที่สอน ประจำปีงบประมาณ พ.ศ.2562 และรวบรวมนำเสนอต่อคณะกรรมการกลั่นกรองการจ้างผู้เกษียณอายุราชการเป็นลูกจ้างชั่วคราวเพื่อทำหน้าที่สอน ประจำปีงบประมาณ พ.ศ. 2562 เมื่อวันที่ 22 สิงหาคม 2561 ซึ่งที่ประชุมมีมติเรียงลำดับรายชื่อดังกล่าวข้างต้นเรียบร้อยแล้ว เป็นจำนวน 4 ลำดับ พร้อมข้อเสนอแนะ ดังรายละเอียดตามเอกสารประกอบวาระการประชุม ทั้งนี้ คณะฯ มีกรอบอัตราในการจ้างผู้เกษียณอายุราชการเป็นลูกจ้างชั่วคราวเพื่อทำหน้าที่สอน ประจำปีงบประมาณ พ.ศ.2562 จำนวน 2 อัตรา จึงเสนอที่ประชุมเพื่อพิจารณา

ประธานได้เสนอต่อที่ประชุมเพิ่มเติมว่า เพื่อเป็นการแก้ไขปัญหาการภาระงานสอนสาขาวิชาวิศวกรรมโยธาในระยะยาว ขอเสนอให้ตัดโอนอัตราพนักงานมหาวิทยาลัย ตำแหน่งอาจารย์ เลขประจำตำแหน่ง 5751 ซึ่งสังกัดคณะวิศวกรรมศาสตร์ ไปสังกัดสาขาวิชาวิศวกรรมโยธา เพื่อทดแทนบุคลากรทางด้านสาขาวิชาวิศวกรรมโยธา ที่กำลังขาดแคลนเป็นอย่างมากภายในสาขาวิชาวิศวกรรมโยธา และเสนอให้เร่งดำเนินการเปิดรับสมัครโดยเร็วที่สุด จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติเห็นชอบจ้างผู้เกษียณอายุราชการเป็นลูกจ้างชั่วคราวเพื่อทำหน้าที่สอน ประจำปีงบประมาณ พ.ศ. 2562 ดังนี้**

1. **รศ.วินัย ศรีอำพร**
2. **รศ.ชินะวัฒน์ มุกตพันธุ์**

**ทั้งนี้ ให้ฝ่ายแผนยุทธศาสตร์และพัฒนาคุณภาพดำเนินการต่อไป**

**ในการนี้ ที่ประชุมได้มีมติเห็นชอบตัดโอนอัตราพนักงานมหาวิทยาลัย ตำแหน่งอาจารย์ เลขประจำตำแหน่ง 5751 ซึ่งสังกัดคณะวิศวกรรมศาสตร์ ให้ไปสังกัดสาขาวิชาวิศวกรรมโยธา เพื่อทดแทนบุคลากรทางด้านสาขาวิชาวิศวกรรมโยธา** **ทั้งนี้ ให้ฝ่ายบริหารดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 การรับรองผลการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้หารือที่ประชุมว่า ฝ่ายวิจัยบัณฑิตศึกษาและอุตสาหกรรมสัมพันธ์จะรับรองผลการศึกษาให้กับนักศึกษาระดับบัณฑิตศึกษาในรายวิชาวิทยานิพนธ์ แต่ถ้ามีการจัดประชุมคณะกรรมการประจำคณะฯ ในวันพฤหัสบดีที่ 30 สิงหาคม 2561 ก็จะนำเข้าที่ประชุมโดยไม่ต้องใช้วิธีเวียน จึงแจ้งที่ประชุมเพื่อรับทราบ

**มติ ที่ประชุมรับทราบ**

**7**.2 **กิจกรรมวันไหว้ครู**

**รองคณบดีฝ่ายพัฒนานักศึกษาได้หารือที่ประชุมว่า คณะฯ จะจัดกิจกรรมวันไหว้ครู ในวันพฤหัสบดีที่ 6 กันยายน 2561 ซึ่งตรงกับวันที่จะมีการเสนอชื่อผู้สมควรดำรงตำแหน่งอธิการบดี จึงขอหารือในที่ประชุมว่าเห็นควรให้มีการจัดไหว้ครูตามสาขาวิชาหรือจะจัดที่ส่วนกลาง ซึ่งถ้าจัดที่สาขาวิชา หน่วยพัฒนานักศึกษาและศิษย์เก่าสัมพันธ์ จะดำเนินการเรื่องอาหารว่างและเครื่องดื่มให้แต่ละสาขาวิชา จึงเสนอที่ประชุมเพื่อพิจารณา**

**มติ ที่ประชุมพิจารณาแล้วมีมติเห็นชอบให้จัดที่ส่วนกลาง ทั้งนี้ให้ฝ่ายพัฒนานักศึกษาดำเนินการต่อไป**

7.3 ซุ้มรับปริญญาบัตร

**รองคณบดีฝ่ายพัฒนานักศึกษาได้หารือที่ประชุมว่า การจัดทำซุ้มรับปริญญาบัตรในปีการศึกษา 2560 หน่วยพัฒนานักศึกษาและศิษย์เก่าสัมพันธ์ จะสนับสนุนค่าจัดทำซุ้มรับปริญญาให้สาขาวิชาละ 10,000 บาท จึงแจ้งที่ประชุมเพื่อทราบ**

มติ ที่ประชุมรับทราบ

**เลิกประชุมเวลา** 16.15 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**